Vikrusis driežas

* *Lacerta boemica* Suchov, 1929
* *Lacerta paradoxa* Bedriaga, 1886
* *Lacerta stirpium* Daudin, 1802
* *Seps argus* Laurenti, 1768
* *Seps caerulescens* Laurenti, 1768
* *Seps ruber* Laurenti, 1768

**Vikrusis driežas** (*Lacerta agilis*) – tikrųjų driežų (*Lacertidae*) šeimos roplių rūšis.

## Paplitimas
Vikrieji driežai savaime paplitę vakarinėje Eurazijos vidutinių platumų klimato juostos dalyje. Vakariausios jų populiacijos gyvena Airijos jūros rytinės pakrantės regionuose, šiauriausios – pietryčių Norvegijoje, pietinėje Švedijoje ir pietų Karelijoje, ryčiausios populiacijos gyvena šiaurės vakarų Mongolijoje ir Rytų Sibiro pietvakariuose iki Baikalo ežero, piečiausios populiacijos gyvena šiaurinėje Graikijoje, subtropikų klimato Kaukazo regiono zonose palei Juodąją jūrą, Armenijoje, šiaurės rytų Turkijoje, bei Kirgizstane apie Isyk Kulio ežerą Saugotinas. Dėl buveinių sunykimo vikrusis driežas Europoje nyksta.

### Paplitimas Lietuvoje ir buveinės
Lietuvoje vikrieji driežai dažni, bet paplitę netolygiai – gausiausi pietryčių, rečiausi vidurio Lietuvoje.

Lietuvoje jie aptinkami ant smėlėtų šlaitų, retuose pušynuose, dažnai galima aptikti besiilsintį ant akmenų. Mėgsta saulėtas, sausas, smėlingas vietas. Rugsėjo-kovo mėnesiais žiemoja žemėje, urvuose kuriuos pats išsikasa arba užima graužikų urvelius bei apsistoja plyšiuose.

## Išvaizda
Kūnas iki 9-11 cm ilgio, uodega iki 12-18 cm. Kūnas storokas, kojos trumpos, galva palyginti stambi. Pas suaugusius tamsios nugaros juostos tampa didelėmis, netaisyklingos formos, lygiagrečiomis dėmėmis. Kūno šonuose driekiasi eilė tamsių dėmių su ryškiais balkšvais centrais. Veisimosi metu (balandį – gegužę) patinėlių žalsvai juosvos kūno spalvos labai paryškėja, ypač paryškėja žalia spalva. Patelių kūnas gelsvai rusvas, rusvas ar rusvai pilkas. Patinų pilvas žalsvas, patelių – baltas ar baltai žalsvas.

Jauni driežai rausvai pilki, su dviem išilgai nugaros einančiomis tamsiomis juostelėmis.

Vikriųjų driežų nutraukta uodega atauga.

## Elgsena
Vikrieji driežai aktyvūs dieną. Patinai yra poligininiai ir po kopuliacijos, nuo kelių valandų iki kelių dienų saugo savo atskiras pateles. Nors pati kopuliacija trunka tik 2-4 minutes, bendras laikas, kurį patinas skiria vienai patelei, yra gerokai ilgesnis ir gali būti didelė investicija poravimosi sezono metu. Tokiais atvejais, kai patinų kopuliacijos dažnumas ribotas arba kai patelės yra labai vaisingos, patinų partnerio pasirinkimas gali būti prisitaikantis. Vikriųjų driežų patelių didelis kūno dydis yra susijęs su didesniu jų vaisingumu. Kiaušinėlius deda nuo gegužės vidurio iki liepos pabaigos, kartais net rugpjūčio mėnesį. Šiam tikslui ieško smėlėtų, saulėtų vietų. Patelė iškasa nedideles duobutes ir į jas deda nuo 4 iki 15 minkštu dangalu kiaušinėlių, kuriuos užkasa šiltame, sausame smėlyje. Kiaušinėlių vystymosi smėlingame dirvožemyje trukmė labai priklauso nuo aplinkos temperatūros, esant 21-24 °C temperatūrai, jaunikliai išsirita per du mėnesius. Išsiritę jaunikliai yra maždaug 5-6 cm ilgio, o išsiritę jie taip pat turi saugotis savo tėvų, kad nebūtų suėsti. Lytinės brandos jaunikliai sulaukia po pusantrų ar dvejų metų, bet išimtiniais atvejais lytinės brandos gali sulaukti jau po pirmosios žiemos – sulaukę vienerių metų.

## Mityba
Minta vabalais, vabzdžiais, vorais, kitais smulkiais bestuburiais.

## Amžius
Vikrieji driežai gali išgyventi iki 12 metų.

## Apsaugos priemonės
Saulės šildomų smėlynų buvimas yra būtinas šios rūšies išlikimui. Dėl tokių buveinių sunykimo vikrieji driežai Europoje nyksta ir todėl yra saugomi pagal Buveinių Direktyvos IV priedą.

## Porūšiai
2022 m. šaltiniais išskiriama 11 porūšių:
# *Lacerta agilis agilis* Linnaeus 1758
# *Lacerta agilis argus* (Laurenti 1768)
# *Lacerta agilis boemica* Suchow 1929
# *Lacerta agilis bosnica* Schreiber 1912
# *Lacerta agilis brevicaudata* Peters 1958
# *Lacerta agilis chersonensis* Andrzejowski 1832
# *Lacerta agilis exigua* Eichwald 1831
# *Lacerta agilis grusinica* Peters 1960
# *Lacerta agilis ioriensis* Peters & Muskhelischwili 1968
# *Lacerta agilis mzymtensis* Tuniyev & Tuniyev 2008
# *Lacerta agilis tauridica* Suchow 1926

## Galerija

W Zauneidechse1.jpg|Pilnai nesubrendęs vikrusis driežas šildosi saulės atokaitoje
Lacerta_agilis_male_2011_G2.jpg|Poravimosi laikotarpiu patinėlių oda ryškiai pažaliuoja
Fighting Sand lizards (Lacerta agilis) 4295304.jpg|Vienas su kitu susigrumę patinai
Sand_lizards.jpg|Patinėlis ir patelė pietinėje Lenkijoje
Lacerta agilis 2006 05 06cq.jpg|Patelė ir patinėlis poruojasi. Taip pat matyti ataugusi patinėlio uodega.
Eidechse abgeworfener Schwanz.jpg|Vikrusis driežas su nutraukta uodega
Zauneidechse_1469.jpg|Vikrusis driežas su dalinai ataugusia uodega
Kannibalismus bei Zauneidechsen.jpg|Tarp vikriųjų driežų kanibalizmas yra norma, kuomet suėdami jaunikliai. Šiuo atveju jaunas vikrusis driežas susimedžiojo tos pačios rūšies jauniklį
Lacerta_agilis_%2847980401291%29.jpg|Ant rankos laikomas vikrusis driežas (Transilvanija)
British reptiles, amphibians, and fresh-water fishes (1920) (Lacerta agilis).jpg|Morfologiniame piešinyje vikrusis driežas
Stamp of Belarus - 2018 - Colnect 802505 - Sand Lizard Lacerta agilis.jpeg|Vikriojo driežo morfologinis piešinys Baltarusijos pašto ženkle


## Taip pat skaityti
* Lietuvos roplių sąrašas

## Šaltiniai

## Nuorodos
* youtube.com / Sand Lizards on Wales: Land of the Wild (2021) (*[[anglų kalba]] trumpas dokumentinis filmas apie [[Velsas|Velse]] gyvenančius vikriuosius driežus*)
* youtube.com / Sand Lizards on Wild Britain (2018) (*anglų k. trumpas dokumentinis filmas apie [[Didžioji Britanija (sala)|Didžiojoje Britanijoje]] gyvenančius vikriuosius driežus*)